CELEX: 22009D0132
Language: bg
Date: 2009-12-04 00:00:00
Title: Решение на Съвместния комитет на ЕИП № 132/2009 от 4 декември 2009 година за изменение на приложение II (Технически наредби, стандарти, изпитания и сертифициране) към Споразумението за ЕИП

11.3.2010   
            
            
               BG
            
            
               Официален вестник на Европейския съюз
            
            
               L 62/22
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 132/2009
   от 4 декември 2009 година
   за изменение на приложение II (Технически наредби, стандарти, изпитания и сертифициране) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално членове 98 от него,
   като има предвид, че:
   
               (1)
            
            
               Приложение II към Споразумението бе изменено с Решение на Съвместния комитет на ЕИП № 28/2009 от 17 март 2009 г. (1).
            
         
               (2)
            
            
               Регламент (ЕО) № 1451/2007 на Комисията от 4 декември 2007 година относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2) следва да бъде включен в Споразумението.
            
         
               (3)
            
            
               Регламент (ЕО) № 1451/2007 отменя Регламент (ЕО) № 2032/2003 (3) на Комисията, който е включен в Споразумението и който следва да бъде заличен от Споразумението,
            
         РЕШИ:
   Член 1
   Глава XV от приложение II към Споразумението се изменя, както следва:
   
               1.
            
            
               Тирето (Регламент (ЕО) № 2032/2003 на Комисията) на точка 12о (Регламент (ЕО) № 1896/2000 на Комисията) се заличава.
            
         
               2.
            
            
               Текстът на точка 12т (Регламент (ЕО) № 2032/2003 на Комисията) се заличава.
            
         
               3.
            
            
               Следната точка се прибавя след точка 12щг (Решение 2007/794/ЕО на Комисията):
               
                           „12щд
                        
                        
                           
                              32007 R 1451: Регламент (ЕО) № 1451/2007 на Комисията от 4 декември 2007 година относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (ОВ L 325, 11.12.2007 г., стр. 3).“
                        
                     
         Член 2
   Текстовете на Регламент (ЕО) № 1451/2007 на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 5 декември 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 4 декември 2009 година.
      
         
            За Съвместния комитет на ЕИП
         
         
            Председател
         
         Oda Helen SLETNES
      
   
   
      (1)  ОВ L 130, 28.5.2009 г., стр. 21.
   
      (2)  ОВ L 325, 11.12.2007 г., стр. 3.
   
      (3)  ОВ L 307, 24.11.2003 г., стр. 1.
   
      (4)  Без отбелязани конституционни изисквания.